CELEX: 62021CN0307
Language: lv
Date: 2021-05-14 00:00:00
Title: Lieta C-307/21: Lūgums sniegt prejudiciālu nolēmumu, ko 2021. gada 14. maijā iesniedza Landgericht Kleve (Vācija) – AB u.c./Ryanair DAC

2.8.2021   
            
            
               LV
            
            
               Eiropas Savienības Oficiālais Vēstnesis
            
            
               C 310/11
            
         
      Lūgums sniegt prejudiciālu nolēmumu, ko 2021. gada 14. maijā iesniedza Landgericht Kleve (Vācija) – AB u.c./Ryanair DAC
      
      (Lieta C-307/21)
      (2021/C 310/14)
      Tiesvedības valoda – vācu
      
         Iesniedzējtiesa
      
      
         Landgericht Kleve
      
      
         Pamatlietas puses
      
      
         Prasītāji: AB u.c.
      
         Atbildētāja: Ryanair DAC
      
      
         Prejudiciālais jautājums
      
      Vai Regulas (EK) Nr. 261/2004 (1) 5. panta 1. punkta c) apakšpunkts un 7. pants ir jāinterpretē tādējādi, ka apkalpojošajam gaisa pārvadātājam lidojuma atcelšanas gadījumā, par kuru pasažieris nav ticis informēts vismaz divas nedēļas pirms paredzētā izlidošanas laika, ir jāmaksā kompensācija arī tad, ja gaisa pārvadātājs informāciju ir nosūtījis laicīgi pirms divu nedēļu termiņa beigām uz vienīgo viņam rezervācijas veikšanas laikā paziņoto e-pasta adresi, tomēr viņa rīcībā neesot informācijai par to, ka rezervācija ir notikusi, izmantojot starpnieku vai attiecīgi tā interneta platformu, un ka ar rezervācijas platformas paziņoto e-pasta adresi labākajā gadījumā varēja sasniegt starpnieku un nevis tieši pasažieri?
      
         (1)  Eiropas Parlamenta un Padomes Regula (EK) Nr. 261/2004 (2004. gada 11. februāris), ar ko paredz kopīgus noteikumus par kompensāciju un atbalstu pasažieriem sakarā ar iekāpšanas atteikumu un lidojumu atcelšanu vai ilgu kavēšanos un ar ko atceļ Regulu (EEK) Nr. 295/91 (OV 2004, L 46, 1. lpp.).